
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Imfinzi 50 mg/ml koncentratas infuziniam tirpalui

Durvulumabas

STV-293


1. BENDROJI DALIS

	1.1
	Pareiškėjas/ pareiškėjo atstovas
	Astra Zeneca UAB

	1.2
	Vaistinio preparato registracijos data 

	2018 m. rugsėjo 21 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne


	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne


	1.6
	Teikiama kompensuoti terapinė indikacija 






Kodas pagal TLK-10 AM
	IMFINZI derinys su FLOT (fluorouracilas, leukovorinas, oksaliplatina, docetakselis) chemoterapija kaip neoadjuvantinis ir adjuvantinis gydymas, po to skiriant adjuvantinę monoterapiją IMFINZI, skirtas suaugusiųjų, sergančių operabilia skrandžio arba skrandžio ir stemplės jungties adenokarcinoma, gydymui. 

TLK-10 AM kodas – C15, C16

	1.7
	Teikiamos skyrimo sąlygos 
	-

	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Skrandžio vėžys (apimantis skrandžio adenokarcinomą [SV] ir stemplės-skrandžio jungties vėžį [SSJV]) yra penktas pagal dažnumą piktybinis navikas pasaulyje ir penkta pagrindinė mirčių nuo vėžio priežastis. Stemplės vėžys (StV) yra 11-as pagal dažnumą vėžys pasaulyje (7-as vyrams, 16-as moterims) su daugiau nei 600 000 naujų atvejų per metus. 5 metų išgyvenamumas yra mažesnis nei 25%.
Ankstyvųjų stadijų SV / SSJV /StV dažnai pasireiškia minimaliais, nespecifiniais simptomais arba eiga būna besimptomė, todėl liga dažnai diagnozuojama vėlyvose stadijose. Skaičiuojama, kad maždaug 60 % paciento, sergančių SV /StV, dėl vėlyvos diagnozės arba gretutinių ligų negalima taikyti radikalaus gydymo.
Nacionalinio vėžio registro (NVR) duomenimis, 2020 – 2024 metais SV sergamumas didėjo nuo 198 iki 231 naujų atvejų (vidutiniškai 4,71% kasmet), ligotumas – nuo 234 iki 314 atvejų (7,67%), mirčių skaičius mažėjo nuo 220 iki 187 (-2,80%). Atitinkamai, StV sergamumas didėjo nuo 720 iki 816 naujų atvejų (3.27%), ligotumas – nuo 3211 iki 3222 atvejų (0,09%), mirčių skaičius mažėjo nuo 613 iki 573 (-1,55%).
Pacientams, kuriems diagnozuotas rezekuotinas SV / SSJV, gali būti atliekama radikali operacija siekiant visiško pasveikimo; jos tikslas – pašalinti pirminį naviką ir visus pažeistus regioninius limfmazgius. Gydymo gairėse (pvz., Europos medicininės onkologijos draugijos [ESMO] ir Nacionalinio visuotinio vėžio tinklo [NCCN]) taip pat rekomenduojama taikyti sisteminį gydymą, siekiant sumažinti ligos atkryčio riziką. Konkrečiai, perioperacinė chemoterapija, skiriant 5-fluorouracilą, leukovoriną, oksaliplatiną ir docetakselį (FLOT derinys) tiek prieš operaciją, tiek po jos, yra laikoma pirmo pasirinkimo metodu ir standartiniu gydymu (angl. standard of care, SoC) pacientams, sergantiems rezektabiliu SV / SSJV. Naujausias ESOPEC tyrimas (stemplės vėžio / SSJ adenokarcinomos) parodė perioperacinės FLOT schemos pranašumą prieš neoadjuvantinę chemoradioterapiją (CRT), todėl atnaujintose gydymo gairėse šiai pacientų grupei teikiama pirmenybė perioperaciniam gydymui pagal FLOT schemą. Nors imunoterapinis (IO) gydymas tapo standartu gydant pažengusį ar metastazavusį SV / SSJV, šiuo metu jis nėra prieinamas kaip perioperacinis gydymas rezektabilios ligos atveju.
Remiantis tarptautinėmis Nacionalinio išsamaus vėžio tinklo (NCCN) ir Europos medicininės onkologijos draugijos (ESMO) skrandžio adenokarcinomos ir stemplės-skrandžio jungties vėžio gairėmis, pacientams perioperatyviam gydymui yra rekomenduojama FLOT terapija. Naujausiuose NCCN gairėse, jau rekomenduojama ir FLOT+durvulumabo terapija.
Durvalumabas yra pilnai žmogaus imunoglobulinų G1 kapa (IgG1κ) grupės monokloninis antikūnas, kuris selektyviai blokuoja PD-L1 sąveiką su PD-1 ir CD80.
Remiantis paraiškoje nurodyta informacija, Pareiškėjas numato šio vaistinio preparato vietą gydymo algoritme, kaip pirmos eilės gydymą (perioperaciniam gydymui), tokiomis pačiomis skyrimo sąlygomis kaip ir dabar kompensuojama FLOT terapija.
Paraiškoje durvulumabo + FLOT terapijos efektyvumas buvo grindžiamas remiantis tiesioginio palyginimo duomenimis, lyginant su FLOT + placebo. 

Tiesioginis palyginamasis tyrimas

	Pateiktas MATTERHORN tyrimas – tai daugiacentris atsitiktinių imčių dvigubai koduotas placebu kontroliuojamas III fazės tyrimas, kurio tikslas – ištirti IMFINZI derinio su FLOT (5-FU, leukovorinas, oksaliplatina, docetakselis) chemoterapija, skiriant neoadjuvantinį ir adjuvantinį gydymą, po to – adjuvantinę monoterapiją IMFINZI, veiksmingumą gydant pacientus, kuriems yra diagnozuota operabili skrandžio arba skrandžio ir stemplės jungties adenokarcinoma (nuo IIA iki IVA stadijos). Tyrimo populiacija iš esmės atitiko Lietuvos tikslinę populiaciją.
MATTERHORN tyrime perioperacinis durvalumabo ir FLOT derinys kliniškai ir statistiškai reikšmingai sumažino ligos progresavimo, atkryčio ar mirties riziką, palyginti su vien FLOT: EFS rizikos santykis buvo HR 0,71 (95 % PI 0,58–0,86; p<0,001). 24 mėn. EFS buvo 67,4 % durvalumabo + FLOT grupėje ir 58,5 % kontrolinėje grupėje. Vertinimo metu buvo įvykę apie 84 % iš anksto suplanuotų EFS įvykių, todėl, nors analizė formaliai buvo tarpinė, ji jau buvo arti galutinei analizei numatyto įvykių skaičiaus. Kaplan–Meier kreivės EFS rezultatui nuo maždaug 8–9 mėn. nuosekliai atsiskyrė ir išliko atsiskyrusios. 
Galutinėje OS analizėje perioperacinis durvalumabo ir FLOT derinys statistiškai reikšmingai sumažino mirties riziką, palyginti su vien FLOT: HR 0,78 (95 % PI 0,63–0,96). 36 mėn. bendrasis išgyvenamumas buvo apie 68,6 % durvalumabo + FLOT grupėje ir 61,9 % kontrolinėje grupėje, t. y. absoliutus skirtumas sudarė apie 6,7 proc. punkto. Galutinės analizės metu OS duomenų brandumas buvo apie 37 %, o medianinis OS dar nebuvo pasiektas nė vienoje gydymo grupėje. Vis dėlto ši analizė buvo iš anksto suplanuota ir buvo pasiektas iš anksto numatytas duomenų brandumo lygis (35 %), todėl statistiškai reikšmingas OS rezultatas laikomas validžiu. 
Patologinio visiško atsako dažnis buvo reikšmingai didesnis durvalumabo + FLOT grupėje nei kontrolinėje FLOT grupėje: 19,2 % vs 7,2 %, o absoliutus skirtumas sudarė apie 12 proc. punktų. Šis rezultatas rodo ryškesnį priešoperacinį naviko atsaką pridėjus durvalumabą. Tai laikoma svarbia palaikančia veiksmingumo baigtimi, nes didesnis pCR gali reikšti geresnį naviko regresijos laipsnį, didesnį naviko stadijos sumažėjimą po neoadjuvantinio gydymo ir potencialiai mažesnę likutinės ar mikrometastazinės ligos naštą.
Papildomos MATTERHORN baigtys nuosekliai palaikė pagrindinius veiksmingumo rezultatus. R0 rezekcijos dažnis tarp gydymo grupių reikšmingai nesiskyrė. DFS rezultatai buvo palankūs durvalumabo grupei, tačiau vertinami kaip palaikantys, nes EFS geriau atspindi visą perioperacinio gydymo laikotarpį.
	Siūlomo kompensuoti vaistinio preparato palyginamasis veiksmingumas yra įvertintas kaip didesnis lyginant su įprasta klinikine praktika, t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.1 papunktį.

3. EKONOMINIO VERTINIMO APIBENDRINIMAS

KNA įprastinėje atvejo analizėje vertinamos populiacijos charakteristikos pagrįstos durvalumabo pagrindinio klinikinio tyrimo (MATTERHORN, III fazės) duomenimis atitinka kompensavimui teikiamos indikacijos populiaciją, t. y suaugę pacientai sergantys operabilia skrandžio arba skrandžio ir stemplės jungties adenokarcinoma.
Lietuvoje pacientams, kuriems nustatyta nurodyta indikacija, šiuo metu yra kompensuojamas gydymas FLOT terapija. Palyginamasis gydymas yra tinkamas.
Klinikiniai duomenys apie veiksmingumą, vertinamąsias baigtis, sekančių eilių gydymą, saugumą ir su sveikata susijusią gyvenimo kokybę (HRQoL) KNA pagrįsti MATTERHORN klinikinio tyrimo duomenimis (pagrindinis tyrimas, skirtas perioperaciniam durvalumabo ir FLOT deriniui tikslinėje pacientų populiacijoje).
Pareiškėjas duomenis po klinikinio tyrimo pabaigos ekstrapoliuoja. Taikoma *** m. (viso gyvenimo) laiko perspektyva (vid. pacientų amžius modelio pradžioje – 61 m.). Laikoma, kad vertinamas laikotarpis yra pakankamos trukmės, kad būtų galima įvertinti sveikatai sukuriamą naudą ir kaštus gydant operabilią skrandžio arba skrandžio ir stemplės jungties adenokarcinomą. KNA taikomas trijų būsenų pusiau Markovo modelis (1 pav., angl. three state semi-Markov model), skirtas simuliuoti operabilaus skrandžio arba skrandžio ir stemplės jungties adenokarcinoma sergančių pacientų kohortos gydymo eigą. Modelis apima šias sveikatos būkles: 1) be ligos požymių / be įvykių (EF), 2) ligos recidyvas (RD) ir 3) mirtis (D) ir yra laikomas tinkamu.
Apibendrinant Pareiškėjo taikomas prielaidas, vertinant efektyvumo skirtumus tarp siūlomo ir palyginamojo gydymo yra laikomis pagrįstomis tik trumpuoju laikotarpiu:
· Tarnyba sutinka su taikomu individualiu kreivių parametriniu modeliavimu, atsižvelgiant, į Pareiškėjo pateiktas logaritminę ir Schoenfeldo liekanų plokštumas, laikoma, kad proporcingų rizikų prielaida pažeista (t. y. laikoma, kad efektas priklauso nuo laiko, kreivės nėra proporcingos ar paralelios laiko atžvilgiu);
· Laiko iki įvykio (TP1), laiko iki mirties įvykio (TP2) bei laiko, po recidyvo (TP3)  duomenų ekstrapoliacijos parametrinių funkcijų parinkimui Pareiškėjas vadovaujasi AIC/BIC statistinių informacinių kriterijų įverčiais bei vizualiu kreivių vertinimu pagal atitiktį KM kreivėms, siekiant validuoti duomenis ilgalaikėje perspektyvoje Pareiškėjas vadovaujasi *** m. bendrojo išgyvenamumo Nacionalinio vėžio registro duomenimis. Tarnyba vertina, kad Pareiškėjo pateikti bendrojo išgyvenamumo Nacionalinio vėžio registro duomenys neatitinka vertinamos populiacijos: registro duomenys apima visą bendrąją populiaciją (įskaitant vyresnio amžiaus, turinčius gretutinių ligų ar prastesnės būklės pacientus), pacientai nėra diferencijuoti pagal nagrinėjamos populiacijos operabilumą ir ligos būklę (įtraukiami ir lokaliai pažengę ar metastazavę progresavusių ligų atvejai ir kt.). Tarnyba vertina, kad kitų šalių registrų ar publikuoti literatūros šaltiniai, kuriuose analizuoti operabilaus stemplės-skrandžio jungties bei skrandžio vėžio (resectable GC/GEJC) duomenys ir populiacija, kuriai skiriamas perioperabilus FLOT (arba kiti perioperaciniai režimai) KNA laikomi patikimesniais dėl labiau analizuojamą populiaciją atitinkančių duomenų. Tarnyba taip pat atkreipia dėmesį, kad:
· TP1 atveju -> BI (Bendrasis išgyvenamumas / Overall Survival) matuoja laiką iki mirties nuo bet kurios priežasties. TP1 šiame Markovo modelyje žymi perėjimą iš būsenos EF (Event-Free) į Recurred disease (Ligos atkrytis). Tai yra laikas iki ligos progresavimo / atkryčio, o ne iki mirties. Pareiškėjui TP1 duomenų ekstrapoliacijas taikyti naudojant bendrosios populiacijos BI (OS) rodiklius yra metodologiškai neteisinga, nes pacientas EF būsenoje gali mirti neišsivysčius atkryčiui (tai rodo rodiklis TP2 – mirtis tiesiai iš EF); Atitinkamai, Tarnyba ekstrapoliuojant FLOT gydymo grupės duomenis vadovaujasi geriausiai AIC / BIC kriterijus atitinkančia kreive: ***. 
· TP2 atveju -> Dėl bendros BI kreivės: net jei modeliuojama bendra pacientų dalis, esanti EF + Recurred disease būsenose (t. y. dar gyvų pacientų procentas), sutampa su registro 10 metų BI duomenimis, tai negarantuoja, kad pacientų pasiskirstymas tarp TP1, TP2 ir TP3 yra teisingas: Galimas klaidingas vidinis pasiskirstymas, kadangi modelis gali pasiekti „teisingą“ bendrą gyvų pacientų skaičių 10-aisiais metais per visai neteisingas proporcijas. Pavyzdžiui, modelis gali pervertinti atkryčių skaičių (TP1), bet tuo pat metu neįvertinti mirtingumo po atkryčio (TP3). Galutiniame rezultate gyvų pacientų skaičius sutaps su registru, tačiau pacientų būsenos bus iškraipytos. Tokiu atveju galimas šalutinis poveikis sąnaudoms ir kokybei (QALY): farmakoekonominiame modelyje pacientai būsenoje EF ir būsenoje Recurred disease generuoja visiškai skirtingas gydymo sąnaudas bei turi skirtingus gyvenimo kokybės įverčius. Jei TP1 perėjimas iškreiptas, modelio pateikiama bendra finansinė nauda (QALY) ir sąnaudos bus nepatikimos, net jei bendras išgyvenusiųjų skaičius atitinka registrą. Tarnyba sutinka su Pareiškėjo taikomomis ir AIC / BIC kriterijus geriausiai atitinkančiomis kreivėmis: ***.
· TP3 atveju -> vertinant progresavusios ligos BI – iš anksesnių paraiškų vertinimo yra žinoma, kad lokaliai išplitusių ir metastazavusių vėžių atvejais BI duomenys yra prastesni nei vertinamos indikacijos populiacijos ir 5 m. BI siekia 5 proc. Atitinkamai tikėtinas klinikines baigtis labiausiai atitinka ekstrapoliuotos *** kreivės (lemiančios pesimistiškiausius rezultatus). Tarnyba atkreipia dėmesį, kad pagal literatūros šaltiniuose skelbiamus duomenis vertinamos populiacijos (operabilaus neoadjuvanto, 1L) tikėtini 10-ies metų BI duomenys yra 25–35 proc. (nei fiksuojami registre - 13,9 proc.).
Apibendrinant KNA įtraukiamus kaštus ir išteklius, Tarnyba vertina, kad įtraukti tiesiogiai su sveikatos sistema susiję kaštai iš PSDF biudžeto perspektyvos, išskyrus sekančių eilių gydymo kaštus, yra tinkami. Tarnyba vertina, kad Pareiškėjo taikomas sekančių eilių gydymas (VP) ir jų pasiskirstymas pagal skirtą MATTERHORN klinikiniame tyrime (ir Pareiškėjo koreguotas pagal skiriamą Lietuvoje), neatitinka realios Lietuvos klinikinės praktikos. Tarnyba kreipėsi į Lietuvos klinikinius ekspertus ir atsižvigdama į pateiktą gydymo algoritmą, įprastinėje atvejo analizėje keičia cisplatinos +5FU pasiskirstymą– *** proc. (pagal stebėtą nivolumabo C15-C16, 2L vertinimo paraiškoje); ramucirumabas būtų skiriamas su paklitakseliu (paklitakselis neįtrauktas modelyje) – taikomas proc. – *** proc. (pagal Keytrudos paraiškos vertinimą C15-C16 2L); Lonsurf ir Folfiri gydymai modelyje neįtraukti. Nėra aišku dėl skiriamos imunoterapijos apimčių (HER2 teigiamų pacientų pogrupis MATTERHORN klinikiniame tyrime nebuvo analizuotas, durvalumabas nebūtų skiriamas). Tarnyba taip pat scenarijų analizėje vertina atvejį, kai sekančių eilių kaštai KNA neįtraukiami. Laikoma, kad sekančių eilių gydymo kaštai KNA nepagrįsti ir netinkami, tačiau Tarnyba į Pareiškėją nesikreipė, kadangi nei vienu alternatyvių scenarijų analizuojamu atveju apskaičiuotas galutinės ekonominės analizės rezultatas (ICER) neviršija vidutinei ligos naštai taikomos referencinės kaštų naudingumo vertės.
Tarnyba vertina, kad Pareiškėjo KNA taikomi gyvenimo kokybės įverčiai yra tinkami, kadangi nustatyti pagrindinio durvalumabo klinikinio tyrimo (MATTERHORN) metu naudojant EQ-5D-5L klausimyną bei atsižvelgiama į Tarnybos anksčiau atliktų vertinimų (pvz.: Opdivo, C15 ir C16) metu taikytus gyvenimo kokybės įverčius, iš kurių matyti, kad gyvenimo kokybės įverčiai yra panašūs (*** iki ligos progresavimo; ir *** – ligai progresavus). Tarnyba sutinka su Pareiškėjo taikomais gyvenimo kokybės praradimais dėl amžiaus ir lyties bei nepageidaujamų reiškinių.

3.1 Ekonominės analizės rezultatas

	Rezultatai

	Kaštų skirtumas
	***

	Papildomi gyvenimo metai (LY)
	***

	Papildomi kokybiški gyvenimo metai (QALY)
	***

	ICER už LY
	***

	ICER už QALY
	*** Eur./QALY

	Referencinė kaštų naudingumo vertė
	*** Eur.


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

Iš ekonominės analizės rezultatų matyti, kad durvalumabą skiriant derinyje su FLOT lyginant su įprastu gydymu (FLOT chemoterapija) sveikatai sukuriama nauda (inkrementiniai QALYS) – ***, o durvalumabas+FLOT kaštai yra *** Eur. didesni nei standartinio šiuo metu Lietuvoje taikomo gydymo. Apskaičiuotas ICER – *** Eur./QALY (lentelė 2.1.1) atitinka vidutinei ligos naštai taikomą referencinę kaštų naudingumo vertę (<***** Eur.). Jautrumo analizės rezultatai patvirtina gautus rezultatus, ICER kinta nuosekliai ir nė vienu atveju neviršija vidutinei ligos naštai taikomos referencinės vertės (<***** Eur.), todėl modelis yra laikomas tvirtu ir patikimu nepriklausomai nuo to, kad ilguoju laikotarpiu ekstrapoliuojant kreives trūksta duomenis pagrindžiančių įrodymų.

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☒ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos








7. REKOMENDACIJA

Vadovaujantis Aprašo 301.1. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su skyrimo sąlygomis, netaikant PGS, kai vertinimo išvados atitinka Aprašo 29.1.1 ir 29.2.1 papunkčiuose numatytas sąlygas.

7.1  Siūloma (-os) kompensuoti terapinės indikacijos ir skyrimo sąlygos 

Terapinės indikacijos

IMFINZI derinys su FLOT (fluorouracilas, leukovorinas, oksaliplatina, docetakselis) chemoterapija kaip neoadjuvantinis ir adjuvantinis gydymas, po to skiriant adjuvantinę monoterapiją IMFINZI, skirtas suaugusiųjų, sergančių operabilia skrandžio arba skrandžio ir stemplės jungties adenokarcinoma, gydymui. 

TLK-10 AM kodas – C15, C16.

7.2 Skyrimo sąlygos

Skiriamas derinyje su chemoterapija fluorouracilu, leukovorinu, oksaliplatina, docetakseliu neoadjuvantiniam gydymui ir adjuvantiniam gydymui monoterapijai anksčiau negydytiems geros funkcinės būklės (ECOG 0 ar 1 balas) pacientams, kuriems histologiškai patvirtinta II–IVA stadijos skrandžio arba skrandžio ir stemplės jungties adenokarcinomą ir kurie tinkami radikaliai operacijai. 

